

4
		Broj: Pp-7098/2025-11
[image: ]
REPUBLIKA  HRVATSKA 
Općinski prekršajni sud u Splitu		
Split, Domovinskog rata 4			
									Broj: Pp-7098/2025-11

U  I M E  R E P U B L I K E  H R V A T S K E
P R E S U D A 

 	Općinski prekršajni sud u Splitu, po sutkinji Katici Rakigjija-Basić, uz sudjelovanje zapisničara Domagoja Kalpića, u prekršajnom postupku protiv okrivljenika Vedrana Mikulandre, okrivljenog po obaveznom prekršajnom nalogu prihvaćenom kao optužni prijedlog tužitelja PU Splitsko-dalmatinske, I Policijske postaje Split Klasa: 211-07/25-2/16049 od 29. ožujka 2025. zbog prekršaja iz čl.199.st.2. kažnjivog po čl.199.st.6. Zakona o sigurnosti prometa na cestama dalje: ZSPC (Narodne novine RH 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24), nakon provedenog žurnog postupka 26. svibnja 2026.
p r e s u d i o  j e

Okrivljenik: Vedran Mikulandra, rođen: 20. studenoga 1973., OIB: 75500079166, državljanin RH, s prebivalištem u Splitu, Vrboran 25, prekršajno osuđivan,				
k r i v   j  e

	I.što je 29. ožujka 2025. u 23,00 sati u Splitu, u ulici Manuška poljana bb upravljao vozilom M1 marke BMW reg. oznake ST 160-ZS, a da je u organizmu imao alkohola od 0,88 miligrama u litri izdahnutog zraka, što je utvrđeno uporabom alkometra marke "Drager",

 	čime je počinio prekršaj iz čl.199.st.2. kažnjiv po čl.199.st.6. ZSPC-a.  

	Radi toga se okrivljeniku na temelju cit.propisa

i z r i č e

	NOVČANA KAZNA U IZNOSU OD 390,00 eura (tristo devedeset eura).

	II.Na temelju čl.33.st.11.PZ-a izrečenu novčanu kaznu okrivljenik je dužan uplatiti u korist Republike Hrvatske, u roku od 30 dana po primitku ove presude.
 
III.Na temelju čl.183.st.2. PZ-a okrivljenik se upozorava da ako u roku koji mu je određen za plaćanje iznosa novčane kazne uplati dvije trećine smatrat će se da je novčana kazna u cijelosti uplaćena (čl.152.st.3. PZ-a).

IV.Na temelju čl.139.st.3. u svezi sa čl.138.3. PZ-a okrivljenik je dužan uplatiti troškove postupka u ukupnom iznosu od 50,00 eura u korist Republike Hrvatske, u roku od 30 dana po primitku presude, a pod prijetnjom prisilne naplate.
V.Na temelju čl.50. i čl.58. PZ-a okrivljeniku se 

i z r i č e

ZAŠTITNA MJERA ZABRANE UPRAVLJANJA MOTORNIM VOZILOM «B» KATEGORIJE U TRAJANJU OD 1 (jednog) MJESECA.

u koju se uračunava vrijeme  privremenog oduzimanja vozačke dozvole u trajanju od 1 (jednog) dana prema Naredbi o određivanju mjere opreza privremenog oduzimanja vozačke dozvole Policijske uprave Splitsko-dalmatinske, I policijske postaje Split.

VI.Zaštitna mjera počinje teći od izvršnosti presude (čl.58.st.2. PZ-a).

Obrazloženje

1.Uvodno označenim optužnim aktom okrivljen je Vedran Mikulandra zbog prekršaja opisanog kao u izreci.

2.Ročište od dana 13. svibnja 2026. u odnosu na okrivljenika održano je na temelju čl.167.st.3. PZ-a jer se uredno pozvani okrivljenik nije odazvao pozivu suda, koji je nakon neuredne dostave istaknut na mrežnim stranicama e-Oglasna ploča suda, na koji način je okrivljenik uredno pozvan, a nakon što su mu pozivi kako za navedeno ročište tako i za ročište od dana 9. travnja 2026. upućeni na adresu prebivališta i vraćeni s naznakom poštanskog dostavljača da je obaviješten. 

3.U dokaznom postupku pregledana je materijalna dokumentacija koja se nalazi u spisu i to: zapisnik o ispitivanju prisutnosti alkohola u organizmu i naredba o određivanju mjere opreza.

4.Na temelju provedenog prekršajnog postupka ocjenom izvedenih dokaza utvrđeno je da je okrivljenik počinio djelo prekršaja činjenično opisano i pravno kvalificirano kao u izreci zbog čega ga je trebalo proglasiti krivim i kazniti propisanom i primjerenom kaznom.

	5.Pregledom zapisnika o ispitivanju prisutnosti alkohola u organizmu okrivljenika utvrđeno je da je kritične prigode okrivljenik prihvatio ispitivanje, da nije poricao rezultate ispitivanja kojom prigodom mu je utvrđena koncentracija alkohola u organizmu od 0,88 miligrama u litri izdahnutog zraka te je zapisnik potpisao bez primjedbi, pa je sud na temelju izvedenih materijalnih dokaza imao osnova za zaključak da je ostvario sva konstitutivna obilježja bića prekršaja iz čl.199.st.2. kažnjiv po čl.199.st.6. ZSPC-a. Stoga sud presudu temelji na zapisniku o ispitivanju alkoholiziranosti, kojeg okrivljenik tijekom trajanja postupka nije argumentirano osporio. Navedene materijalne dokaze koje je sud pregledao u postupku, cijenio je vjerodostojnim dokazima, jer njihova vjerodostojnost u postupku ičim nije dovedena u pitanje, radi se o dokazima sastavljenim sukladno čl.158.st.5.PZ-a, te drži da je činjenično stanje u potpunosti utvrđeno i da ispitivanje okrivljenika nije potrebno odnosno nije od utjecaja na zakonito i pravilno donošenje presude, pa nije izdavao dovedbeni nalog.

6.Materijalnom odredbom čl.199.st.2. ZSPC-a propisano je da vozač vozila kategorije A1, A2, A, B, B+E, F, G i AM ne smije upravljati vozilom na cesti niti početi upravljati vozilom ako u organizmu ima droga ili lijekova koji utječu na psihofizičke sposobnosti i na sposobnosti upravljanja vozilima ili ako u krvi ima alkohola iznad 0,50 g/kg, odnosno odgovarajući iznos miligrama u litri izdahnutog zraka, što je sankcionirano kaznenom odredbom kao u izreci.

7.Kaznenom odredbom čl.199.st.6. ZSPC-a propisano je da će se novčanom kaznom u iznosu od 390,00 do 660,00 eura za prekršaj vozač i instruktor vožnje ako u krvi ima alkohola između 0,50 do 1,50 g/kg, odnosno odgovarajući iznos miligrama u litri izdahnutog zraka.

	8.Na kraju dokaznog postupka pregledana je prekršajna evidencija za okrivljenika te je utvrđeno da je prekršajno osuđivana osoba i to:

- presudom Općinskog prekršajnog suda u Splitu br. Pp-7140/2024 pravomoćnom 13. svibnja 2025. zbog prekršaja iz čl.199.st.6. ZSPC-a.

	9.Prilikom odlučivanja o konkretnoj prekršajnoj sankciji sud je imao na umu odredbu čl.36.st.2. PZ-a, te mu je kao otegotna okolnost cijenjena dosadašnja prekršajna osuđivanost, dok olakotne okolnosti koje bi bitnije utjecale na drugačiju odluku nisu pronađene, pa mu je izrečena novčana kazna kao u izreci, smatrajući je primjerenom težini djela i stupnju krivnje okrivljenika te da se njome može postići svrha kažnjavanja iz čl.32. PZ-a, sve to imajući na umu i koncentraciju prekoračene dopuštene granice alkohola u organizmu.

	10.U izreci je upozoren temeljem čl.183.st.3. PZ-a za slučaj plaćanja novčane kazne u roku koji mu je određen za plaćanje novčane kazne. 

[bookmark: _GoBack]	11.Sud mu je uzimajući u obzir težinu djela, vodeći pri tom računa i o općoj svrsi prekršajnopravnih sankcija iz čl.6. PZ-a i dosadašnjoj prekršajnoj osuđivanosti okrivljenika za istovrsni prekršaj izrekao zaštitnu mjeru zabrane upravljanja motornim vozilom B kategorije u trajanju od 1 (jednog) mjeseca, a da bi se primjenom te mjere otklonili uvjeti koji omogućavaju počinjenje novog prekršaja, u razdoblju koje sud smatra primjerenim obzirom na utvrđenu koncentraciju alkohola u organizmu (0,88 miligrama u litri izdahnutog zraka).

	12.Na temelju cit.odredbe članka kako je prije i tijekom trajanja postupka prema okrivljeniku određena mjera opreza privremenog oduzimanja vozačke dozvole naredbom I Policijske postaje Split, koja po svojem sadržaju i svrsi odgovara izrečenoj zaštitnoj mjeri odlučeno je da se vrijeme trajanja mjere opreza uračuna u vrijeme trajanja izrečene  zaštitne mjere.

 	13.Odluka o troškovima postupka temelji se na cit.odredbi zakona, a odnosi se na paušalni iznos troškova u iznosu od 30,00 eura, prilikom čijeg određivanja je sud vodio računa o trajanju i složenosti postupka.

	14.U suglasju sa svim navedenim valjalo je odlučiti kao u izreci.

Split, 26. svibnja 2026.
Zapisničar 								 Sutkinja
Domagoj Kalpić						Katica Rakigjija-Basić
         									 
POUKA O PRAVU NA ŽALBU:
Protiv ove presude žalba nije dopuštena. (čl.244.PZ-a)

Dostaviti: okrivljeniku, tužitelju, u spis.

